text: Her finder du det varmeste badevand i Syd- og Sønderjylland
  05 august 2017 kl. 06.42
  Det er ikke alle steder badevandstemperaturen er lige tillokkende. Vandets temperatur kan snige sig op på 17-18 grader flere steder.
  Badevandstemperaturen kommer ikke over 20 grader i Syd- og Sønderjylland lige i øjeblikket.
  Værst ser det ud i Juelsminde. Her er badevandet kun 13-16 grader varmt. I Vemmingbund, ved Sønderborg, er det lidt varmere, her sniger temperaturen sig op på 16-17 grader.
  De varmeste temperaturer finder man på Fanø, Rømø og i Henne Strand. Her ligger badevandstemperaturen på 17-18 grader.
  Temperaturen i vandet bliver opdateret løbende. Vil du følge med i temperaturen tæt ved din strand, så kan du få en opdateret måling på dmi.dk. Du kan også få prognoser for bølger lufttemperatur.
  
  